cyanic-selkie/wikianc huggingface dataset:
Ֆինիքս
Պատմություն
Միայն 1959 թվականին Ֆինիքսում ավելի շատ շենքեր են կառուցվել, քան 1914-1946 թվականների ընթացքում ։
Հաջորդ տասնամյակներում քաղաքի և ագլոմերացիայի աճը շարունակվել է, բացի այդ, ավելացել է դեպի քաղաք զբոսաշրջային հոսքը, հիմնականում անապատում քաղաքի անսովոր դիրքի և հանգստի լավ հնարավորությունների շնորհիվ։ 1965 թվականին բացվել է Ֆինիքսի առևտրային կենտրոնը, որը դարձել է Արիզոնայում ամենաբարձր շենքը (104 մետր) ։ 1960-ականներին արագ աճող քաղաքում այլ շենքեր էլ էին կառուցվում, օրինակ՝ Ռոզենվոյգի Կենտրոնը (1964), այլ կերպ՝ Phoenix City Square, Ֆինիքսի ֆինանսների կենտրոնը (1968) և բազմաթիվ բնակելի համալիրներ։ 1965 թվականին արևելյան Դաունթաունում բացվեց Կոլիզեյ՝ Արիզոնայի խոշորագույն մարզական ասպարեզներից մեկը։ 1968-ին նախագահ Լինդոն Ջոնսոնն ընդունեց նաև Կենտրոնական Արիզոնայի նախագիծը, որը նախատեսված է Ֆինիքսի, Տաքսոնի և նրանց միջև գյուղատնտեսական տարածքների համար ջրի պաշարների պահպանման համար ։ 1969 թվականի դեկտեմբերի 2-ին Հռոմի Պապ Պավել VI-ը Ֆինիքսի թեմ է ստեղծել՝ այն առանձնացնելով Տուսոնի արքեպիսկոպոսությունից։ Էդվարդ Մաքքարթին դարձել է Ֆինիքսի առաջին եպիսկոպոսը ։
1970-ականները դարձել են Ֆենիքսի Դաունթաունում նոր շենքերի կառուցման ակտիվության գագաթնակետը։ Տասնամյակի վերջում քաղաքի իշխանություններն ընդունել են Ֆինիքսի զարգացման հայեցակարգը մինչև 2000 թվականը, ըստ որի՝ նախատեսվում էր Ֆինիքսը բաժանել մի քանի քաղաքային բնակավայրի՝ յուրաքանչյուրն իր միջուկով, որտեղ բնակչության խտությունը զգալիորեն ավելի բարձր է, քան ծայրամասերում։ Սկզբում նախատեսվում էր ստեղծել 9 բնակավայր, սակայն տարիների ընթացքում դրանց թիվը հասել է 15-ի։ Իշխանությունները կատարել են հայեցակարգը՝ ստեղծելով տրանսպորտային հանգույցներ բնակավայրերում և միացնելով դրանք ավտոմայրուղիներով։ 1970-ականներին Դաունթաունում մի քանի ուշագրավ կառույց է բացվել՝ Ֆինիքսի սիմֆոնիկ թատրոնը , Ուելս ֆարգո Պլազան, Քեյս Թաուերը (նախկինում՝ Valley Center, 147 մ, Արիզոնայի ամենաբարձր շինությունը) , U.S. Bank Center-ը։
Նախագահ Ռեյգանի խորհրդով 1981թ սեպտեմբերի 25-ին ֆինիքսեցի Սանդրա Օ'Քոնորը դարձավ ԱՄՆ Բարձրագույն դատարանի առաջին կին դատավորը ։ 1985 թվականին բացվեց Պալո Վերդե ատոմակայանը, որն ամենամեծն է տարածաշրջանում ։ 1987-ին քաղաք են այցելել Հովհաննես Պողոս II-ը և Մայր Թերեզան ։
1990-ականներին Սանիսլոուպի բյուջետային տներում բնակություն հաստատած արտագաղթողների ներհոսքի արդյունքում 2000 թվականին տեղական դպրոցներում խոսում էին 43 լեզվով ։ 1992 թվականին կառուցվել է քաղաքապետարանի նոր շենքը, իսկ 1993-ին Շերիֆ Ջո Արփայոյի նախաձեռնությամբ հայտնվել է «Քեմբուրգը», որը կառուցվել էր բանտարկյալների կողմից՝ Մարիոպոպա շրջանի բանտային համակարգի (աշխարհի 4-րդ խոշորը) մարդաշատ հաստատությունները ազատելու համար ։ 1997-ի մարտին տեղի է ունեցել Ֆինիքսի կրակների հայտնի երևույթը։
Աշխարհագրական դիրք
Աուաթուկի քաղաքը Ֆինիքսից առանձնացված է Հարավային լեռներով։
ԱՄՆ մարդահամարի բյուրոյի համաձայն՝ քաղաքի տարածքը կազմում է 1 343,94 կմ², որից 1 340,69 կմ²-ը (99,8 %) ցամաք է, իսկ 3,25 կմ²-ը (0,2 %)՝ ջուր։ Չնայած Ֆինիքսը ԱՄՆ-ում բնակչության թվով 5-րդն է, ահռելի տարածքի շնորհիվ բնակչության խտությունը բարձր չէ (1 238,37 մարդ/կմ²), այն դեպքում, որ Ֆիլադելֆիայում (6-րդը բնակչության թվով) այն կազմում է մոտ 4 555 մարդ/կմ² ։
Ինչպես Արիզոնայի մեծ մասում, այնպես էլ Ֆինիքսում 1973 թվականից չի պահպանվում ամառային ժամանակը ։
Հարևանություն
1979 թվականից Ֆինիքսը բաժանվել է քաղաքային բնակավայրերի, որոնցից շատերը Ֆինիքսի պատմական հարևաններն էին ։ Յուրաքանչյուր բնակավայր ունի պլանավորման կոմիտե, որը ենթարկվում է քաղաքային խորհրդին և պարտավոր է հետևել իր բնակավայրի և նրա կենտրոնի զարգացմանը, ինչպես նաև պահպանել յուրահատկությունը, որը բնակավայրը կառանձնացնի մյուսներից ։
Կառուցվել է 15 բնակավայր.
Բացի քաղաքային բնակավայրերից, Ֆինիքսն ունի մի քանի հարևանություն՝ Դաունթաուն, Միդթաուն, Ուեսթ Ֆինիքս, Նորթ Ֆինիքս, Սաութ Ֆինիքս, Բիլթմոր, Արքադիա և Սանիլսլոուփ։
Դեմոգրաֆիա
Քաղաքի բնակիչները իրենց անվանում են փյունիկցիներ։
Քույր քաղաքներ
Ֆինիքսն ունի 10 քույր քաղաք.
Արտաքին հղումներ
Կատեգորիա:Արիզոնա Կատեգորիա:1868 թվականին հիմնադրված բնակավայրեր
Ղրաջ (Շապին Գարահիսարի գավառ)
Ղրաջ, գյուղ պատմական Փոքր Հայքում, իակ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում ։ Գտնվում էր Սեբաստիա-Երզնկա խճուղու վրա, այգիների ու պարտեզների մեջ։
Բնակչություն
XX դարի սկզբին ուներ 20-25 տուն հայ բնակիչ։
Պատմամշակութային կառույցներ
Ղրաջն ուներ Ս. Համբարձում անունով եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Արկադի Անդրեասյան
Արկադի Անդրեասյան, հայ ֆուտբոլիստ (կիսապաշտպան), մարզիչ, միջազգային կարգի սպորտի վարպետ, բարձրակարգ տեխնիկայի տեր, տակտիկական ճկուն մտածողությամբ և նուրբ դիտողականությամբ ֆուտբոլիստ, խաբսի և փոխանցման վարպետ, խաղի հմուտ կազմակերպիչ, դիպուկ հարվածող։ Լավագույններից մեկը հայկական ֆուտբոլում։
Կարիերա
1969-78 թթ. Երևանի «Արարատի» կազմում հանդես է եկել ԽՍՀՄ առաջնության բարձրագույն խմբում։ Անցկացրել է 242 խաղ, խփել 61 գոլ։ Օլիմպիական խաղերի բրոնզե մեդալակիր (1972), 1973 թ. ԽՍՀՄ չեմպիոն, 1971 և 1976 (գարնանային) թթ. առաջնությունների արծաթե մեդալակիր, 1973 և 1975 թթ. ԽՍՀՄ գավաթակիր։ 1972-1975 թթ. ԽՍՀՄ գլխավոր հավաքականի անդամ, մասնակցել է 12 խաղի, խփել 1 գոլ։ 1969-72 թթ. հանդես է եկել ԽՍՀՄ օլիմպիական հավաքականում, մասնակցել է 10 խաղի, խփել 4 գոլ։ ԽՍՀՄ 1976 թ. գարնանային առաջնության լավագույն ռմբարկու (8 գոլ)։ Մրցելույթներն ավարտելով՝ որպես գլխավոր մարզիչ աշխատել է Աբովյանի «Կոտայքում» (1979-81), Երևանի «Արարատում» (1982-1983 և 1986-989, թիմի լավագույն արդյունքը՝ 5-րդ տեղ), Հոկտեմբերյանի «Սպարտակում» (1984-1985) և ՀՀ առաջնության մասնակից Էջմիածնի «Զվարթնոցում» (1992-93)։ Աշխատել է նաև Լիբանանում, այնուհետև գլխավորել է Երևանի «Արարատը» (1996-2003), «Միկան»։
Արտաքին հղումներ
Կատեգորիա:Հայ ֆուտբոլիստներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:ՀՀ ֆիզիկական կուլտուրայի և սպորտի վաստակավոր գործիչներ Կատեգորիա:Ֆուտբոլի կիսապաշտպաններ Կատեգորիա:Արարատի ֆուտբոլիստներ Կատեգորիա:ԽՍՀՄ միջազգային կարգի սպորտի վարպետներ Կատեգորիա:Ֆուտբոլային մարզիչներ այբբենական կարգով Կատեգորիա:Խորհրդահայեր Կատեգորիա:Խորհրդային ֆուտբոլային մարզիչներ
Վաղարշակ Ղազարյան
Վաղարշակ Ավագի Ղազարյան, հայ գեղանկարիչ, մանկավարժ։
Կենսագրություն
Ծնվել է 1894 թվականին Շուշիում, բազմազավակ ընտանիքում։ Ղազարյանների տանը միշտ հնչում էր երաժշտություն, քանի որ հայրը՝ Ավագը, երգ-երաժշտության ուսուցիչ էր Շուշվա թեմական դպրոցում, իսկ մայրը՝ Մանուշակը, սիրում էր երգել և նվագել հարմոն։ Հետևելով ավագ եղբոր՝ Դանիելի օրինակին, Վաղարշակը 1917 թվականին մեկնում է Բաքու՝ սովորելու տեղի արվեստի դպրոցում։ Երկու տարի անց, ուսումը շարունակելու նպատակով, նա տեղափոխվում է Թիֆլիս, որտեղ և հաստատում է մշտական բնակություն։ Թիֆիսիում Վաղարշակը ավարտում է Վրաստանի գեղարվեստի ակադեմիայի մանկավարժական բաժինը։ Սկսած ուսանողական տարիներից մասնակցել է ցուցահանդեսների՝ Բաքվում, Թիֆլիսիում և ԽՍՀՄ-ի տարբեր քաղաքներում։ Տարիներ շարունակ դասավանդել է նկարչություն Թիֆլիսի հայկական դպրոցում, ինչպես նաև նկարչություն և գծագրություն Թիֆլիսի օտար լեզուների ինստիուտում ։ Մնալով հավատարիմ ընտանեկան երաժշտական ավանդություներին նա իր եղբոր՝ կոմպոզիտոր Դանիել Ղազարյանի հետ միասին կազմակերպել է երգչախմբային համերգներ ինչպես Թիֆլիսում, այնպես էլ Վրաստանի այլ քաղաքներում։ Բացի այդ, Վաղարշակը երկար տարիներ ղեկավարել է արևելյան գործիքների նվագախումբը, որի հետ նույնպես համերգներով շրջագայել է Վրաստանով։ Նվագախմբի երկացանկում մշտապես ընդգրկված են եղել Դանիելի ստեղծագործությունները, մասնավորապես «Արևելյան սերենադ»-ը՝ գրված նվագախմբի համար։ Հետագայում Վաղարշակի որդին, Ռաֆայել Ղազարյանը, հիմնադրել և ղեկավարել է ԽՍՀՄ-ում և նրա սահմաններից դուրս մեծ համբավ ունեցող «Մզիուրի» մանկական անսամբլը։
Ծանոթագրություններ
Կատեգորիա:Հայ նկարիչներ Կատեգորիա:1894 ծնունդներ Կատեգորիա:Շուշի քաղաքում ծնվածներ Կատեգորիա:Հայ գեղանկարիչներ Կատեգորիա:Հայ մանկավարժներ Կատեգորիա:Լենինի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:«Պատվո նշան» շքանշանի ասպետներ
(9282) Լյուսիլիմ
(9282) Լյուսիլիմ (Lucylim), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 6-ին Շելտ Բասի կողմից Սայդինգ Սփրինգում ։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մերձարևադարձային մշակաբույսեր
Մերձարևադարձային մշակաբույսեր, մեծ մասամբ մշտադալար, երբեմն տերևաթափ բազմամյա բույսեր, որոնք մշակվում են մերձարևադարձային գոտում։ Մերձարևադարձային մշակաբույսերից նարնջենին, կիտրոնը, մանդարինը, գրեյպֆրութը, թզենին, խուրման, ձիթենին և այլն ծառեր են։ Տեխնիկական նշանակություն ունեն թեյը, դափնին, շաքարեղեգը, էվկալիպտը, բամբուկը, եղրիզենին և այլն, դեկորատիվ՝ նոճին, արմավենին, մագնոլիան, սեկվոյան և այլն։ Մերձարևադարձային մշակաբույսերը բնորոշվում են ցածր ցրտադիմացկունությամբ և երկարատև վեգետացիայով։ Ի տարբերություն արևադարձային բույսերի, Մերձարևադարձային մշակաբույսերի աճի ու զարգացման համար պահանջվում է որոշ չափով կայուն ձմեռային հանգստի շրջան։ Մերձարևադարձային պտղաբուծությունը զարգացած է գլխավորապես միջերկրածովյան երկրներում։ Ցիտրուսայինների պտուղները երկշերտ կեղևով են։ Արտաքինը դեղին կամ նարնջագույն է, ունի եթերայուղերով լցված անոթներ, որոնց վնասվելուց պտուղները կորցնում են բույրը և արագ փչանում։ Երկրորդ շերտը սպիտակ է, դառը (պարունակում է հեսպերիդին գլյուկոզիդ)։ Պտուղների սննդային արժեքը շատ բարձր է, պարունակում են շաքարներ, օրգանական թթուներ, վիտամիններ (C, Bi, B2, РР, կարոտին), պեկտինային նյութեր, հանքային աղեր, եթերայուղեր, գլյուկոզիդներ։ Օգտագործում են թարմ և վերամշակված (հյութ, մարմելադ, մուրաբա, ստանում են յուղ, կիտրոնաթթու և այլն) վիճակում, էվկալիպտի տերևները, որոնք պարունակում են 4% եթերայուղ, կիրառվում են բժշկության և օծանելիքի արդյունաբերության, իսկ բնափայտը՝ կահույքի և այլ արտադրության մեջ։ Բամբուկի բնափայտից պատրաստում են՝ կահույք և սպորտային առարկաներ։ Եղրիզենու պտուղներից ստանում են բարձրարժեք յուղ, որն օգտագործվում է լաքեր ու ներկեր արտադրելու համար։ Հայաստանի մերձարևադարձային գոտին հիմնականում գտնվում է Մեղրու ցածրադիր մասում, որտեղ աճում են թզենի, նռնենի, նշենի։ Կիտրոնն աճեցվում է Կարճևանում (1924 թվականից) ապրիլից մինչև հոկտեմբեր պահում են դրսում, այնուհետև՝ ծածկի տակ։
Կատեգորիա:Գյուղատնտեսություն
Ռեբասկի
Ռեբասկի (Rebaski), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 9 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Մուհու շրջանի բնակավայրեր Կատեգորիա:Էստոնիայի գյուղեր
(1428) Մոմբասա
(1428) Մոմբասա (Mombasa), աստերոիդ աստերոիդների հիմնական գոտում։ Հայտնաբերվել է 1937 թվականի հուլիսի 5-ին Սիրիլ Ջեքսոնի կողմից Յոհանեսբուրգում ։
Միջին հեռավորությունը Արեգակից կազմում է 2,811024 ա. մ., առավելագույնը մոտենում է 2,4231 ա. մ. հեռավորության վրա և հեռանում 3,1989 ա. մ. ։ Արեգակի շուրջ մեկ ամբողջական պտույտ է կատարում 1721,45 երկրային օրվա ընթացքում, իր ուղեծրով շարժվելով միջինում 0,209126 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,33° անկյուն։
Լուսնային դեսպանատուն
Լուսնային դեսպանատուն, կազմակերպություն, որը զբաղվում է Երկիր մոլորակից զատ մնացած տիեզերական մարմինների, մասնավորապես լուսնի վրա տարածքների վաճառքով և դրա հիման վրա «սեփականության վկայականների» տրամադրմամբ։ Լուսնից բացի, ընկերությունը նաև Մարս մոլորակում, ավելի հազվադեպ նաև Արեգակնային համակարգի այլ մոլորակներում վաճառում է տարածքներ՝ ևս տրամադրելով «սեփականության վկայականներ»։ Ստացված վկայականները չունեն իրավաբանական անձ, քանի որ, ըստ ՄԱԿ-ի Տիեզերքի խաղաղ օգտագործման հանձնաժողովի (UNOOSA) 1966 թվականի Գլխավոր ասամբլեայի 2222 (XXI) բանաձևի՝ տիեզերքը, ներառյալ Լուսինը և երկնային այլ մարմինները, ենթակա չեն ազգային յուրացման՝ ոչ դրանց տիրելու իրավունքով, ոչ շահագործման, ոչ էլ որևէ այլ միջոցով օգտագործելու պայմանով ։ Այս վկայականները կարող են դառնալ յուօրինակ հուշանվերներ  : Չնայած ընկերության վիրտուալ գործունեությանը, լուսնի վկայականները մեծ պահանջարկ ունեն և կարող են լինել զվարճալի նվերներ հարազատների և ընկերների համար։
Ավետարանոցի պատմության և մշակույթի անշարժ հուշարձանների ցանկ (Ասկերանի շրջան)
Այս հոդվածը ներկայացնում է Արցախի Հանրապետության Ասկերանի շրջանի Ավետարանոց գյուղի պատմության և մշակույթի հուշարձանների ցանկը ։ Ցանկում ներառված է ընդամենը 53 հուշարձան։
Ծանոթագրություններ
Կատեգորիա:Ասկերանի շրջանի հուշարձանների ցանկեր
Լուսնային դեսպանատուն
Վաճառք
Լուսնի և այլ մոլորակների տեսանելի կողմի մակերեսը բաժանված է հատվածների, որոնցից յուրաքանչյուրն ունի իր հստակ կոորդինատներն ու գրանցման համարը։ Լուսնային տարածքի ստանդարտ չափսը 1 ակր է, որը մոտավոր 40 ար է։ Այսպես Դենիս Հոուփը ստեղծեց տվյալների գրանցման բազա։ Յուրաքանչյուր գործարք գրանցվում է Միացյալ Նահանգներում Լուսնային դեսպանատան գլխավոր գրասենյակում և ըստ դրա տրվում է գրանցման համար։ Բացառվում է տարածքի վաճառքը միաժամանակ մի քանի անձի։ Առք ու վաճառքի պայմանագրի (վկայագրի) հետ միասին, տարածքի սեփականատերը ստանում է մոլորակի մակերևույթի քարտեզ, որի վրա նշված է իր կողմից գնված տարածքը։ Նա Սահմանադրության կողմից ստանում է նաև ձևաթուղթ, որով սահմանվում է վերջինիս իրավունքները որպես «Միջմոլորակային Հանրապետության» նոր քաղաքացի։
Այլ նշումներ
Դենիս Հոուփը առաջինը չէ, ով որոշել է, որ կարող է Լուսնի վրա տարածք վաճառել։ Լուսնին վաղուց շատերն էին ցանկանում տիրել։ «Ես քեզ լուսինը կնվիրեմ» արտահայտությունը դարձել է թևավոր արտահայտություն։ 1940-ական թվականներին շատերը խնդրանքով դիմեցին ԱՄՆ-ի հողերի կառավարման բյուրոյին՝ լուսնի վրա տարածք սեփականացնելու նպատակով։ 1948 թվականին Չիկագոյից Ջեյմս Թոմաս Մանգանը իրեն հայտարարել է աստղային համակարգի առաջին ներկայացուցիչը և առաջարկել է «տիեզերերական տարածքներ» վաճառել հետաքրքրված գնորդներին։ Հետագայում հաջորդեցին բազմաթիվ այլ փորձեր՝ գրավելու լուսնային տարածքներ, այլ մոլորակներ և նույնիսկ աստղեր։
Այժմ «Լուսնային դեսպանատուն» կազմակերպությունը շատ մրցակիցներ ունի։ Դրանցից ամենալուրջը «Լուսնային գրանցումն» էր, որը նույնպես զբաղվում է լուսնի վրա տարածքների վաճառքով։ Նրանց միջև տեղի ունեցան մի քանի դատական գործընթացներ, և դատավարության ընթացքում պաշտպանվեցին ոչ թե «սեփականության իրավունքները», այլ հեղինակային իրավունքները ։
Դրեզդենի պատկերասրահ
Դրեզդենի հին վարպետների պատկերասրահը (Gemäldegalerie Alte Meister) գլխավորապես XV-XVIII դարերի գեղանկարչության աշխարհի ամենաընդգրկուն պատկերասրահներից մեկն է։ Ներառում է մոտ 750 աշխատանք, որոնք ձեռք են բերել Սաքսոնիայի իշխանները` Վետտինների Ալբերտինյան ճյուղից։ Գտնվում է Գերմանիայի Դրեզդեն քաղաքում։ Այժմ մտնում է Դրեզդենի Պետական գեղարվեստական հավաքածուի մեջ։
Պատմություն
Ինչպես և շատ միապետական նստավայրերում, աշխարհահռչակ հավաքածուի սկիզբը դրվել է 1560 թվականին հիմնված գեղեցիկ արվեստների խորհրդի կողմից, որտեղ բնության հրաշքների, ձեռքի աշխատանքների ու տարբեր տիպի յուրահատուկ իրերի հետ ցուցադրվում էին նաև իտալական ու ֆլամանդական վարպետների գեղանկարները։ Հին վարպետների աշխատանքները սիստեմատիկ կերպով սկսել են հավաքել կուրֆյուրստ Ավգուստ II Ուժեղը (1670-1733) և նրա որդի Ֆրեդրիկ Ավգուստ II, ովքեր հայտնի էին որպես արվեստ գնահատողներ։ 60 տարվա ընթացքում նրանք նշանակալի կերպով հարստացրին հավաքածուն։ 1745 թվականին Մոդենայի Դքսին պատկանող 100 լավագույն նկարներ գնվեցին և հաջորդ տարի տեղափոխվեցին Դրեզդեն : Քանի որ արագորեն մեծացող հավաքածուն ավելի մեծ տարածք էր պահանջում պահելու և ցուցադրության համար, այն Դրեզդենի Ամրոցից տեղափոխվեց դեպի կից Stallgebäude-ը (XVI դարի Վերածննդի շինություն) ։ Միևնույն ժամանակ հավաքածուն համաեվրոպական ճանաչում էր ձեռք բերում։ Կտավներ ամբողջ Եվրոպայից, հատկապես Իտալիայից, Փարիզից, Ամստերդամից և Պրահայից ուղարկվում էին Դրեզդեն։ Հավաքածուի համար կատարված գնումների պսակը Ռաֆայելի Սիքստինյան Տիրամայրն էր (1754) : 1838 թվակականին ճարտարապետ Գոթթֆրայդ Սեմփերը հրավիրվեց պատկերասրահ` հավաքածուի համար համապատասխան ճարտարապետական լուծումներ նախագծելու համար։ Ցվինգերի նոր մասնաճյուղը հաջորդաբար կառուցվեց 1847-1854 թվականներին։ 1855 թվականի սեպտեմբերի 25-ին Նոր Թագավորական Թանգարանը (Neues Königliches Museum) բացվեց Semper պատկերասրահում, որտեղ էլ տեղակայված է մինչև օրս ։ Տարածքի սղության պատճառով թանգարանի XIX-XX դարերի կտավներն ընդգրկող Ժամանակակից բաժանմունքը տեղափոխվեց Բրուհլ Տերրասում գտնվող շենքը, որն այժմ հայտնի է Նոր Վարպետների Պատկերասրահ անունով։ Երբ 1938 թվականին սկսվեց Երկրորդ համաշխարհային պատերազմը, թանգարանը փակվեց։ Երբ 1945 թվականի փետրվարի 13-ին Դրեզդենի ռմբակոծության ժամանակ մեծապես ավերվեց պատկերասրահի շենքը, հավաքածուն ապահով կերպով տեղահանված էր այնտեղից։ 1945 թվականին, պատերազմի ավարտին, նկարների մեծ մասը բռնագրավվեցին Կարմիր բանակի զինվորների կողմից ու տեղափոխվեցին Մոսկվա և Կիև։ 1956 թվականին հավաքածուն վերադարձավ Դրեզդեն. այդ ժամանակ նկարների մի մասը ցուցադրվում էին դեռևս կիսավեր Semper պատկերասրահի առաջին հարկում։ Հին Վարպետների Պատկերասրահը վերաբացվեց 1960 թվականին, երբ շենքի վերանորոգման աշխատանքներն ավարտվել էին։ Չնայած ամենակարևոր նկարներն այս ընթացքում պահպանվեցին, սակայն եղան նաև մեծ կորուստներ։ 1963 թվականի վկայություններն ասում են, որ 206 կտավ ոչնչացել է, իսկ 507-ն անհետացել են։ Սրանցից 450-ը մինչև օրս էլ կորած են համարվում :
Հավաքածու
Այժմ 750 կտավ, այսինքն, ամբողջ հավաքածուի 40 տոկոսը, ցուցադրված են պատկերասրահում։ Դրանք թվագրվում են XV-XVIII դարեր։ XIX դարից հետո պատկերված կտավները ցուցադրվում են Նոր Վարպետների Պատկերասրահում, Ալբերտինումում։
Ներկայացված են Վերածննդի ու Բարոկկոյի իտալացի նկարիչներ Ռաֆայելի, Տիցիանի, Ջիորջինոյի, Քորրեգոյի, Տինտորետտոյի և Գուրցինոյի կտավները։ Հավաքածուն պարունակում է XVII դարի ֆլամադացի ու հոլանդացի նկարիչներ Ռուբենսի, Ռեմբրանտի, Վան Դյուկի և Վերմերի մեծ թվով աշխատանքներ։ Գերմանացի, ֆրանսիացի և իսպանացի նկարիչների հայտնի աշխատանքները ևս ներառված են պատկերասրահում։ Ցուցադրվում են նաև վաղ Վերածննդի աշխատանքները։ Պատերի գույնը համապատասխանեցված է հավաքածուի կառուցվածքին։ Իտալական արվեստը ներկայացված է մուգ կարմիր պատերով սենյակում։ Հոլանդական և ֆլամանդական աշխատանքները ցուցադրված են կանաչ ֆոնի վրա։ XVII դարի ֆրանսիական ու իսպանական նկարները տեղադրված են մոխրագույն պատերին։ Պատկերասրահը տարեկան ընդունում է ավելի քանի 500 000 այցելու։
Աղբյուրներ
Կատեգորիա:Գերմանիայի պատկերասրահներ Կատեգորիա:Դրեզդենի թանգարաններ
Էրիկա Բարեյթ
ԱԾԷրիկա Բարեյթ (Ericka Bareigts), իրական անունը՝ Պոլ Էրիկա Կուդեր (Paule Ericka Couderc, ), ֆրանսիացի քաղաքական և պետական գործիչ, անդրծովյան տարածքների նախարար (2016 թվականից 2017 թվականներ)։
Վաղ տարիներ
Ծնվել է 1967 թվականի ապրիլի 16-ին Ռեյունյոն քաղաքի Սեն Դենիում, մայրը զբաղվում էր առևտրով, հայրը՝ դասախոս էր։ Էրիկա Բարեյթի ընտանիքի պատմության մեջ հետք են թողել Եվրոպայի, Աֆրիկայի և Հնդկաստանի ստրուկների և տեղահանվածների ժառանգները։ Ավարտել է Սեն Դենի վարժարանը, 1986 թվականին ուսում է ստացել Ռեյունիոնի համալսարանում, որտեղ սովորել է ընդհանուր համալսարանական կրթության մասին դիպլոմ (DEUG): Ավարտել է Փարիզի 1 Պանթեոն-Սորբոնի համալսարանի մագիստրատուրան, մասնագիտանալով միջազգային իրավունքի մեջ, տարին սովորել է Լոնդոնի ուսանողական փոխանակությունում, 1992 թվականին Ռեյունիոնի համալսարանում ստացել է իրավունքի բնագավառում հատուկ կրթության դիպլոմ ։
Քաղաքական կարիերա
Քաղաքական ակտիվություն ցուցաբերելով դեռ լիցեյում՝ 1992 թվականին անդամակցեց Սոցիալիստական կուսակցությանը, տարբեր պաշտոններ զբաղեցրեց այդտեղի վերամիավորման բաժանմունքում, 2014 թվականին մտել է կուսակցության ազգային քարտուղարություն, որտեղ պատասխանատու էր Ֆրանսիայի անդրծովյան տարածքների խնդիրների համար։ 1992 թվականին անցել է մրցույթը և մասնակցել իրավաբանական պրակտիկայի։ Ստեղծել է Ռեյունիոնի շրջանային խորհրդի իրավաբանական ծառայությունը և գլխավորել այն 1992-1998 թվականներին։ 1998-2004 թվականների պատասխանել է Ռեյունիոնի գլխավոր խորհրդում սոցիալական պաշտպանության հարցերին։ 2004-2008 թվականներին եղել է գլխավոր խորհրդի սոցիալիստական խմբակցության անդամ՝ զբաղվելով պատգամավորների աշխատանքի մոնիթորինգով։
2008 թվականին ընտրվել է Սեն Դենիի մունիցիպալ խորհրդի անդամ, ղեկավարել է կրթության, մշակույթի և սպորտի հարցերը։ 2008 թվականի հուլիսին դարձավ առաջին կինը, որը գլխավորում էր Հյուսիսային Ռեյունիոնի միջկոմունալային համայնքը, 2010 թվականին այն ընտրվեց տարածաշրջանային խորհուրդ։ 2012 թվականին ընտրվել է Ֆրանսիայի Ազգային ժողով վերամիավորման Ռեյունյոնի 1-ին ընտրատարածք ։
2016 թվականի փետրվարի 11-ին նշանակվել է Մանուել Վալսի երկրորդ կառավարությունում հավասարության հարցերով պետական քարտուղար և 2016 թվականի մարտի 12-ին հրաժարվել է պատգամավորական մանդատից կառավարությունում աշխատելու ժամանակ։
Անդրծովյան տարածքների նախարար
2016 թվականի դեկտեմբերի 6-ին Վալսայի հրաժարականից հետո կազմավորվել է Կազնևի կառավարությունը, որտեղ Բարեյթը պահպանել է նախկին պաշտոնը ։
2017 թվականի մարտի 25-ին Գվիանայի աշխատավորների միությունը քվեարկել է Գվիանայում մարտի 27-ին համընդհանուր գործադուլ հայտարարելու օգտին՝ պահանջելով արմատական միջոցներ ձեռնարկել անվտանգության, առողջապահության, կրթության և տնտեսության բնագավառում անդրծովյան դեպարտամենտի խնդիրների լուծման համար։ Հակամարտության կարգավորման համար ստեղծվել է միջգերատեսչական հանձնաժողով, որի կազմում ընդգրկվել է նաև Էրիկա Բարեթը ։
2017 թվականի ապրիլի 2-ին Բարեթը Փարիզ է վերադարձել Գվիանայից՝ չկարողանալով համաձայնության գալ (կառավարական հանձնաժողովը 1,085 մլրդ եվրոյի չափով նյութական օգնություն է առաջարկել, բայց արհմիություններից մեկը (collectif Pou Lagwiyann dékolé) մերժել է այդ առաջարկը՝ պահանջելով այն ավելացնել 2,5 մլրդ եվրոյով ։
Ապրիլի 5-ին կառավարությունը հավանություն է տվել անդրծովյան դեպարտամենտի ենթակառուցվածքներում 1,86 մլրդ եվրո ծավալով ներդրումների արտակարգ ծրագրին (այդ թվում՝ Կայենում դատարանի շենքի և Սեն Լորան դյու Մարոնի բանտի կառուցման, ինչպես նաև ոստիկանության և ժանդարմերիայի ուժեղացման), իսկ ապրիլի 21-ին՝ Ֆրանսիայի նախագահական ընտրությունների առաջին փուլից երկու օր առաջ, իշխանությունների համաձայնություն է ձեռք բերվել բողոքի առաջնորդների հետ բյուջեից լրացուցիչ 2,1 մլրդ եվրո հատկացնելու վերաբերյալ ։
Կառավարությունից դուրս
2017 թվականի հունիսի 18-ին իր նախկին օկրուգում հաղթել է խորհրդարանական ընտրությունների երկրորդ փուլում՝ 65,83 տոկոս արդյունքով (առաջին փուլում նրա ցուցանիշը լավագույնն էր սոցիալիստների շրջանում՝ 47,23 տոկոս) ։
2017 թվականի հուլիսի 8-ին Սոցիալիստական կուսակցության Ազգային խորհուրդը նախագահական և խորհրդարանական ընտրություններում սոցիալիստների պարտություններից հետո առաջին քարտուղար Ժան Քրիստոֆ Կամբադելիսի պաշտոնաթողության կապակցությամբ որոշում է կայացրել 28 հոգուց բաղկացած հավաքական ղեկավարություն հաստատելու մասին, որոնց թվում է եղել Էրիկա Բարեթը ։ Սակայն, արդեն հաջորդ օրը Բարեթը հերքեց սոցհարցման կոլեկտիվ ղեկավարությանը, իր մասնակցության մասին տեղեկատվությունը, այն անվանելով «տեխնիկական սխալի» հետևանք, և հայտարարեց Ազգային ժողովում «նոր ձախերի »սոցիալիստական խմբակցության պաշտոնական ներկայացուցիչ (Nouvelle Gauche), ինչպես նաև սոցիալական հարցերի հանձնաժողովում ր Ռեյունիոնի իր ընտրատարածքում աշխատանքի վրա կենտրոնանալու մտադրության մասին ։
Բացրել
Բացրել, լեռնագագաթ Տավուշի մարզում, Ոսկեպարի լեռնահամակարգում, Նոյեմբերյան քաղաքից 1 կմ արևմուտք։ Բարձրությունը 1230 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Տավուշի մարզի լեռներ
Էրիկա Բարեյթ
Արտաքին հղումներ
Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի պետական գործիչներ Կատեգորիա:Ֆրանսիացի փաստաբաններ
Ալեքսեև (Զավետինսկի շրջան)
Ալեքսեև (Алексеев), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Մտնում է Ֆոմինսկի գյուղական համայնքի կազմի մեջ։
Արտաքին հղումներ
Կատեգորիա:Ռոստովի մարզի Զավետինսկի շրջանի բնակավայրեր
Բեկորաբլուր
Բեկորաբլուր, լեռ Հայաստանի Գեղարքունիքի մարզում, Արեգունի լեռնահամակարգում, Գետիկ գետի ձախափնյակում, Ճամբարակ քաղաքի արևմտյան եզրին։ Բարձրությունը 2026 մ է ։
Անդրեև (Զավետինսկի շրջան)
Անդրեև (Андреев), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Մտնում է Կիչկինսկի գյուղական համայնքի կազմի մեջ։
Կատեգորիա:Ռոստովի մարզի Զավետինսկի շրջանի բնակավայրեր
Նուբ
Նուբ (անգլերեն՝ Noob կամ N00b) անգլերեն Newbie (նորեկ) բառի կրճատված ձևն է, որը ժարգոն է դարձել համացանցային գործունեության մեջ։ Այն տարբեր գործածություններ ունի՝ այն կարող է օգտագործվել օրինակ առցանց խաղերի նորեկի նկատմամբ, որևէ ոլորտում անփորձ անձի նկատմամբ, կամ Յուզնետում երկար ժամանակ եղած լինելով մտքի թել անգամ չցուցադրող անձի նկատմամբ ։
Ստուգաբանություն
Բառը լույս է տեսել Յուզնետի (Usenet) talk.bizarre ցանցային խորհրդակցությունում, ապա տարածվել ։
Աղբյուրներ
Կատեգորիա:Համացանցային ժարգոն Կատեգորիա:Վիդեո խաղի մշակույթ
Ղուլե
Ղուլե, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Սեռա Սան Կվիրիկո
Սեռա Սան Կվիրիկո (Serra San Quirico), կոմունա Իտալիայում՝ Մարկե մարզի Անկոնա գավառում ։ Բնակչությունը կազմում է 3039 մարդ (2008), բնակչության խտությունը՝ 62 մարդ/կմ²։ Տարածքը կազմում է 49 կմ²։ Փոստային ինդեքս՝ 60048։ Հեռախոսային կոդ՝ 0731։
Սեն Մարտեն Լիս
Սեն Մարտեն Լիս (Saint-Martin-Lys), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 50 մարդ, բնակչության խտությունը` 5.01 մարդ/կմ²։ Բնակավայրը զբաղեցնում է 9.99 կմ² տարածք։
Աշխարհագրություն
Գտնվում է Փարիզ քաղաքից 670 կմ հարավ, Մոնպելիե քաղաքից` 160 կմ հարավ-արևմուտք, Կարկասոն քաղաքից` 45 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 25 աշխատունակ (15-64 տարեկան) բնակիչ, որոնցից ակտիվ էին 16-ը, իսկ ոչ ակտիվները` 9։ Ակտիվության ցուցանիշը կազմում է 64,0 %։ 16 աշխատունակ մարդկանցից աշխատել է 12 անձ (5 տղամարդ և 7 կին)։ Գործազուրկ են եղել 4 անձ (1 տղամարդ և 3 կին)։ 9 անաշխատունակներից 2-ը եղել են աշակերտներ կամ ուսանողներ, 1-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Էլյա Ղամբարյան
Էլյա Ռուբենի Ղամբարյան, հայ նկարիչ` կիրառական արվեստի գծով։
Կենսագրություն
1929 թվականին ավարտել է Երևանի Գեղարդ տեխնիկումի գորգի բաժինը, 1934 թվականին` Մոսկվայի տեքստիլ ինստիտուտը։ 1934 թվականից մասնակցել է ցուցահանդեսների։ 1947 թվականին անհատական ցուցահանդես է ունեցել Լենինգրադում։ Գլխավոր գործերից են՝ դեկորատիվ գործվածքներ, գլխաշորեր, նախշանկարներ՝ մանկական զգեստի, շրջազգեստի համար։ Ապրել և ստեղծագործել է Լենինգրադում ։
Ծանոթագրություններ
Կատեգորիա:Հայ նկարչուհիներ Կատեգորիա:1910 ծնունդներ Կատեգորիա:Երևան քաղաքում ծնվածներ
Վիոլանտրոն
Վիոլանտրոն, երկբենզանտրոն, C34H16O2, բազմամիջուկ կոնդենսված արոմատիկ երկկետոն։ Մուգ կապույտ, բյուրեղական նյութ է, հալման ջերմաստիճանը՝ 490—495 °C (քայքայվելով)։ Ջրում չի լուծվում, լուծվում է խիտ ծծմբական թթվում և նիտրաբենզոլում։ Վիոլանտրոնի ածանցյալները լույսի, քլորի և լվացման նկատմամբ կայուն կուրային ներկանյութեր են (սև, վառ կանաչ, կապտականաչ և այլն), որոնք օգտագործվում են որպես տպագրական ներկերի, պլաստմասսաների պիգմենտներ։ Առավել կարևոր է 16, 17-երկմեթօքսիվիոլանտրոնը, որը կապտավուն երանգով մուգ կանաչ ներկանյութ է։
Կատեգորիա:Պոլիցիկլիկ արոմատիկ ածխաջրածիններ
Յալինցի (գյուղ, Կրեմենչուգի շրջան)
Յալինցի (Ялинці), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Յալինցի գյուղում բնակվում էր 851 մարդ։
Ռեբասմեե
Ռեբասմեե (Rebasmäe), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 12 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Օռավա շրջանի բնակավայրեր Կատեգորիա:Էստոնիայի գյուղեր
Վիկտոր Վինոգրադով
Վիկտոր Վլադիմիրովիչ Վինոգրադով (Виктор Владимирович Виноградов, ), խորհրդային լեզվաբան, գրականագետ։
ԽՍՀՄ Գիտությունների Ակադեմիայի ակադեմիկոս (1946)։ 1917 թվականին ավարտել է Պետրոգրադի պատմաբանասիրական և հնագիտական ինստիտուտները։
Լենինգրադի (1920–1929) և Մոսկվայի (1930–1969) համալսարանների պրոֆեսոր, Մոսկվայի համալսարանի ռուսաց լեզվի ամբիոնի վարիչ (1945–1969)։ ԽՍՀՄ ԳԱ լեզվաբանության (1950–1954) և ռուսաց լեզվի (1958–1968) ինստիտուտների տնօրեն։ ԽՍՀՄ ԳԱ գրականության և լեզվի բաժանմունքի ակադեմիկոս քարտուղար (1950–1963)։ «Վոպրոսի յազիկոզնանիա» («Вопросы языкознания») հանդեսի խմբագիր (1952 թվականից)։ ԽՍՀՄ ԳԱ ռուս գրականության ինստիտուտի ռուս դասական գրականության պատմական պոետիկայի և ոճաբանության սեկտորի վարիչ (1968 թվականից)։ Եղել է Սովետական մեծ հանրագիտարանի 2-րդ հրատարակության գլխավոր խմբագրության անդամ։ Մասնակցել է Դ․ Ուշակովի խմբագրած «Ռուսաց լեզվի բացատրական բառարան»-ի (հատոր 1–4, 1935–1940) կազմմանը, ԽՍՀՄ ԳԱ–ի հրատարակած ռուսաց լեզվի բառարանների (հատոր 1–17՝ 1948–1965 թվականներին, հատոր 1–4՝ 1957–1961 թվականներին) խմբագրմանը։ Եղել է արտասահմանյան մի շարք ակադեմիաների անդամ, սլավոնագետների միջազգային կոմիտեի նախագահ (1957 թվականից)։
Ծանոթագրություններ
Կատեգորիա:Ռուս լեզվաբաններ Կատեգորիա:Ռուս գրականագետներ Կատեգորիա:Մոսկվա քաղաքում մահացածներ Կատեգորիա:Ռուսագետներ Կատեգորիա:ԽՍՀՄ ԳԱ իսկական անդամներ Կատեգորիա:Բանասիրական գիտությունների դոկտորներ Կատեգորիա:ԽՍՀՄ ԳԱ ակադեմիկոսներ Կատեգորիա:Մոսկվայի պետական համալսարանի դասախոսներ
Ալևրիտներ
Ալևրիտներ  ( άλενρον - ալյուր), բեկորային մանրահատիկ (0,01-0,1 մմ) փխրուն ապարներ, որոնք միջանկյալ դիրք են գրավում ավազային և կավային ապարների միջև։
Ալևրիտների շարքին են դասվում լյոսը և լյոսանման ապարները։ Պնդացած և ցեմենտացած Ալևրիտները կոչվում են ալևրոլիտներ։
Կատեգորիա:Նստվածքային ապարներ
Չիշմա (գյուղ, Դյուտյուլինսկի շրջան)
Չիշմա (Чишма, Шишмә), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դյուտյուլինսկի շրջանի բնակավայրեր
Ամերիկյան բոլոր ժամանակների ֆիլմերի 100 լավագույն երգեր
Ամերիկյան բոլոր ժամանակների ֆիլմերի 100 լավագույն երգեր (AFI’s 100 Years…100 Songs), Ամերիկյան կինոակադեմիայի կողմից AFI 100 Years... series շարքից կազմված ցանկ, որտեղ ներառված են ամերիկյան բոլոր ժամանակների ֆիլմեր 100 լավագույն երգերը՝ ըստ 1500 կինոգործիչներից կազմված անձանց քվեարկությունների ։
Ցանկը հրապարակվել է 2004 թ. հունիսի 22-ին CBS հեռուստաալիքով հատուկ 3 ժամյա ծրագրում, որը վարում էր Հոլիվուդյան աստղ Ջոն Տրավոլտան, հաղորդման հյուրերի ցանկում են եղել նար Պոլ Սայմոնը, Ջուլի Էնդրյուսը, Արտ Գարֆանկելը, Սելին Դիոնը, Բարրի Գիբը և Բարբարա Սթրեյզենդը ։
Ամերիկյան ֆիլմերի լավագույն երգ ճանաչվել էր Ջուդի Գառլենդի «Over the Rainbow» երգը 1939 թ. «Օզ երկրի հրաշագործը» ֆիլմում։ Ցուցակում ամենաշատը ներկայացված էին «Անձրևի տակ երգողները», «Երաժշտության ձայներ» և «Վեսթսայդյան պատմություն» ֆիլմերը 3-ական երգով։ Երգիչ-դերասաններից ամենաշատը ներկայացվել էին Ջուդի Գառլենդը (5 երգ) և Ջուլի Էնդրյուսն ու Բարբարա Սթրեյզենդը (4-ական երգ) ։
Վորոտիլով (Զավետինսկի շրջան)
Վորոտիլով (Воротилов), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Մտնում է Ֆեդոսեևսկի գյուղական համայնքի կազմի մեջ։
Կատեգորիա:Ռոստովի մարզի Զավետինսկի շրջանի բնակավայրեր
Անժելա Սարաֆյան
Անժելա Սարաֆյան, ամերիկահայ դերասանուհի։ Հանդես է եկել մի շարք ամերիկյան հեռուստատեսային և գեղարվեստական ֆիլմերում։ Ինչպես նաև խաղացել է ամերիկահայ ռեժիսոր Գոռ Կիրակոսյանի՝ 2012 թվականին թողարկված «Կորած մոլորվածը Հայաստանում» կատակերգությունում։
Վաղ Կյանքը
Ծնվել է 1983 թվականին Երևանում։ Չորս տարեկանում ընտանյոք հանդերձ տեղափոխվել է Միացյալ Նահանգներ, բնակություն հաստատելով Լոս Անջելեսում ։ Նրա հայրը՝ Գրիգոր Սարաֆյանը դերասան է, իսկ մայրը՝ նկարչուհի։ Նա մանկուց զբաղվել է բալետով և նվագել է դաշնամուր ։
Կարիերա
2008 թ․ նա ունեցել է կրկնվող դեր USA Network հեռուստաալիքի Պարզ հայացքով հեռուստասերիալում։ 2010 թ․ միացել է «Լավ տղաները» հեռուստասերիալի դերասանական կազմին, մարմնավորել է արտասովոր և սոցիալապես վատ վիճակի մեջ գտնվող Սամանտա Էվանսին ։ 2012 թ․ մարմնավորել է Անիի կերպարը «Կորած Մոլորվածը Հայաստանում» կատակերգական ֆիլմում։ 2016 թ․ Անժելան մարմնավորել է Կլեմետնինա Պենիֆիտերի կերպարը HBO հեռուստաալիքի թողարկած Վայրի արևմուտքի աշխարհը հեռուստասերիալում ։ Սարաֆյանը հայտնվել է, որպես հյուր-աստղ մի քանի հեռուստատեսային շարքերում, ինչպիսիք են «Դատելով Էմիին», «Բաֆի-վամպիրի որսորդը», «Վահան», «Բաժանումը», «24 ժամ», «Սառը դեպք», «Ոչ մի տեղի հարավը», «Քրեական մտքեր», «C.S.I.. Հանցագործության վայրը Նյու Յորք», «Նիկիտա», «Կապույտ արյուն» և «Մենտալիստը»։ Անժելան խաղացել է «Տիկնիկ», «Kabluey», «Տեղեկատուները», «Գեղեցիկ կյանք» և «Հին ու բարի օրգի» ֆիլմերում, ինչպես նաև մարմնավորել է եգիպտացի վամպիր Տիայի դերը՝ «Մթնշաղ. Լուսաբաց՝ Մաս 2» ֆիլմում, ով վամպիր Բենջամինի կինն է։
Արտաքին հղումներ
Կատեգորիա:Ամերիկահայ դերասաններ Կատեգորիա:Ամերիկացի կինոդերասանուհիներ Կատեգորիա:Ամերիկահայեր Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ
Վոլխովի հիդրոէլեկտրակայան
Վոլխովի հիդրոէլեկտրակայան (Վ. Ի. Լենինի անվան), հէկ ՌԴ-ում, Վոլխով գետի վրա, Լենինգրադի մարզում։ Կառուցվել է 1921—1926 թվականներին։ Սկզբնական հզորությունը՝ 58 Մվա, վերակառուցումից հետո՝ 66 Մվա։ Էլեկտրաէներգիայի տարեկան միջին արտադրանքը կազմում է 385 միլիոն կվա/ժ։ Հիդրոհանգույցի կազմի մեջ մտնում են 13,5 մ բարձրությամբ բետոնե ջրթափ պատվարը, 140,5 մ երկարությամբ հէկի շենքը, միախուց շլյուզը և ձկնուղին։ Հէկի մեքենայական սրահում տեղակայված են 8 Մվա հզորությամբ 8 խոշոր և 1 Մվա հզորությամբ 2 փոքր հիդրոագրեգատներ։ Ճնշումային կառույցները գոյացնում են 4,3 կմ3 ծավալով ջրամբար (Իլմեն լիճը ներառյալ)։
Կատեգորիա:Ռուսաստանի հիդրոէլեկտրակայաններ
Վիսոկի (Զավետինսկի շրջան)
Վիսոկի (Высокий), ավան Ռուսաստանի Դաշնության Ռոստովի մարզի Զավետինսկի շրջանում։ Մտնում է Տյուլպանովսկի գյուղական համայնքի կազմի մեջ։
Կատեգորիա:Ռոստովի մարզի Զավետինսկի շրջանի բնակավայրեր
Girls in Their Summer Clothes (երգ)
«Girls in Their Summer Clothes», ամերիկացի ռոք երգիչ Բրյուս Սպրինգստինի երգը «Magic» ալբոմից։ Թողարկվել է 2008 թվականի հունվարի 15-ին։ 2009 թվականի փետրվարի 8-ին Գրեմմիի 51-րդ արարողության ժամանակ երգն արժանացել է մրցանակի՝ Լավագույն ռոք-երգի և նոմինացիայի՝ Լավագույն վոկալ ռոք-կատարման համար ։
Պատմություն
Փոփ ուղղվածություն ունեցող երգը, որը ներկայացնում է Բրյուսի հզոր ռոք վոկալը՝ փոփ-նվագախմբային վերադաշնակմամբ հիթ շքերթներում մեծ հաջողություն չի ունեցել. № 95-ը՝ ԱՄՆ-ի Billboard Hot 100-ում, № 67-ը՝ Pop 100-ում, և № 62-ը՝ Hot Digital Songs-ում  ։
Ընկալում
«Girls in Their Summer Clothes» երգը անվանվել է ալբոմի եզակի «թարմ» երգ, իսկ Ա․ Սքոթը « The New York Times » լրագրից նկատել է․ «Այնպես չէ, որ այդ 'Girls in Their Summer Clothes' երգը մելանխոլիկ չէ ․ դրա հեղինակը, վերջին հաշվով, կանգնում և դիտում է, թե ինչպես են վերնագրի աղջիկները անցնում իր կողքով» ։
Ջեյ Լուստինգը «Star-Ledger» թերթից գրել է, որ այս տխուր երգը «բացահայտում է աստիճանաբար և իր էքսցենտրիկ տեմպով, Սպրինգստինի երաժշտությամբ և վոկալով, դառնում ավելի ինտենսիվ» ։ Բրյուսն ինքը նման գնահատականի չէր սպասում և Գրեմմի մրցանակով պարգևատրվելու մասին միայն առավոտյան է իմացել թերթերից ։
Արտաքին հղումներ
Կատեգորիա:2008 սինգլներ Կատեգորիա:2007 երգեր Կատեգորիա:Երգեր այբբենական կարգով Կատեգորիա:Ռոք երգեր Կատեգորիա:Ամերիկյան երգեր
Աստղաշենի պատմության և մշակույթի անշարժ հուշարձանների ցանկ (Ասկերանի շրջան)
Այս հոդվածը ներկայացնում է Արցախի Հանրապետության Ասկերանի շրջանի Աստղաշեն գյուղի պատմության և մշակույթի հուշարձանների ցանկը ։ Ցանկում ներառված է ընդամենը 11 հուշարձան։
Ծանոթագրություններ
Կատեգորիա:Ասկերանի շրջանի հուշարձանների ցանկեր
Չիշմա (գյուղ, Կարմասկալինսկի շրջան)
Չիշմա (Чишма, Шишмә), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 83 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Մեքսիկական ծոց
Մեքսիկական ծոց, կիսապարփակ ծով Ատլանտյան օվկիանոսում։ Գտնվում է Հյուսիսային Ամերիկայի հվ-արլ․ ափերի մոտ, Ֆլորիդա, Յուկատան թերակղզիների և Կուբա կղզու միջև։ Մակերեսը 1543 հզ․ կմ2 է, ջրի ծավալը՝ 2332 կմ3, խորությունը՝ մինչև 5203 մ։ Կլիման հվ-ում արևադարձային է, հս-ում՝ մերձարևադարձային։ Ամռանը մակերեսին ջրի ջերմաստիճանը 29 °C է, ձմռանը հս-ում՝ 18 °C, հվ-ում՝ մինչև 25 °C։ Աղիությունը 36 — 36, 0°/օօ է։ Հաճախակի են փոթորիկները։ Մակերեսային հոսանքները հիմնականում ունեն ժամացույցի սլաքի շարժման ուղղությունը։ Մեքսիկական ծոցից է սկիզբ առնում Գոլֆստրիմը։ Կա ձկնարդյունագործություն, նավթարդյունահանություն։ Հիմնական նավահանգիստներն են Նոր Օռլեանը (ԱՄՆ), Վերակրուսը (Մեքսիկա), Հավանան (Կուբա)։
Ծանոթագրություններ
Կատեգորիա:Ատլանտյան օվկիանոսի ծոցեր
Ալան Սմիթի
Ալան Սմիթի (Alan Smithee, Allen Smithee, Alan Smythee, կամ Adam Smithee), կեղծանուն, սովորաբար օգտագործվում է այն դեպքերում, երբ ռեժիսորը կամ կինոյի (գեղարվեստական/վավերագրական, նաև տեսահոլովակներ, սերիալների էպիզոդներ և այլն) ստեղծման մեկ այլ մասնակից ինչ-որ պատճառով չի ցանկանում որ տիտրերում ցուցադրվի իր անունը։
Ալան Սիմիթին ունի սեփական IMDB հասցե ն։ Որպես ռեժիսոր նրա անունը նշվել է 81 ֆիլմում, սցենարիստ` 18 ֆիլմում, դերասան` 9 ֆիլմում, պրոդյուսեր` 8 ֆիլմում և այլն։
Ծագում
Առաջին անգամ կեղծանունը օգտագործվել է Death of a Gunfighter (1969) վեստերնի տիտրերում։ Նկարահանումների ժամանակ դերասան Ռիչարդ Ուիդմարկը վիճել է ռեժիսոր Ռոբերտ Տոտենի հետ։ Արդյունքում Տոտենին փոխարինեցին Դոն Սիգելով։ Երբ ֆիլմը նկարահանվեց, ոչ Տոտենը, ոչ Սիգելը չցանկացան տիտրերում տեսնել իրենց անունները։
Ֆիլմը քննադատների կողմից ստացավ լավ արձագանքներ։ New York Times-ում նշվում էր`
Ալան Սմիթիի ֆիլմ. Լեռներ, Հոլիվուդ, լեռներ (1998)
Ֆիլմում պարադոքսայնորեն նշվում է անուն, որը օգտագործվում է կինոգործիչների կողմից։ Սյուժե. Պրոդյուսերի հետ վիճաբանության արդյունքում ռեժիսորը որոշում է նոր ֆիլմի տիտրերից հեռացնել իր անունը։ Բայց հերոսին, այնուամենայնիվ, անվանում են Ալան Սմիթի։
Սցենարիստ
Թաքնվածը 3D
Ծանոթագրություններ
Կատեգորիա:Հորինված կերպարներ
Արհեստական ​​բանականությունը տուրիզմում
Արհեստական բանականության դերը ճանապարհորդական արդյունաբերության մեջ օգտակար է դարձրել, քանի որ արհեստական ինտելեկտի ներդրումը կարող է վերացնել մարդկային սխալները։
Արհեստական բանականությունն այնքան է զարգացել, որ այն պարբերաբար օգտագործվում է հաճախորդներին օգնելու և շփվելու համար:Արհեստական ինտելեկտը լուծում է այնպիսի խնդիրներ, ինչպիսիք են տվյալների վերլուծությունը, հաշվարկները։
Ճամփորդական արդյունաբերության մեջ AI- ի օրինակներ
Արհեստական բանականության դերը գործարար աշխարհում կտրուկ աճել է վերջին տասնամյակի ընթացքում, զբոսաշրջության ոլորտում շատ ավելի լայն է նկատվում։
Վարագավանի պատմության և մշակույթի անշարժ հուշարձանների ցանկ (Տավուշի մարզ)
Այս հոդվածը ներկայացնում է Տավուշի մարզի Վարագավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 66 հուշարձան (10 միավոր)։
Արհեստական ​​բանականությունը տուրիզմում
Chatbots և հաճախորդների առցանց սպասարկում
Հյուրանոցների և զբոսաշրջության արդյունաբերության այլ ձեռնարկությունների համար արհեստական ​​ինտելեկտի ամենահետաքրքիր կիրառումներից մեկը առցանց օգնություն ցուցաբերելն է հաճախորդներին։ Սոցիալական մեդիա հարթակներում, ինչպես նաև ակնթարթային հաղորդագրությունների հավելվածներում չատ -բոտերն արդեն օգտագործվում են:AI- ն ի վիճակի է պատասխանել հարցերին տեղեկություններ տրամադրել հաճախորդներին։
Վարագավանի պատմության և մշակույթի անշարժ հուշարձանների ցանկ (Տավուշի մարզ)
Ծանոթագրություններ
Կատեգորիա:Տավուշի մարզի հուշարձանների ցանկեր
Արհեստական ​​բանականությունը տուրիզմում
Հաճախորդների դեմ առ դեմ սպասարկում
AI ռոբոտը՝ «Connie», որը ստեղծվել է Հիլթոնի կողմից։ Այս ռոբոտը օգտագործում է արհեստական բանականություն և խոսքի ճանաչումը  տեղեկատվություն է տրամադրում իր հետ խոսող հաճախորդներին։ Մարդկային յուրաքանչյուր փոխազդեցություն օգնում է նաև սովորեցնել ռոբոտին՝ բարելավել բոլոր ապագա հաղորդակցությունների որակը։
Թռիչքի կանխատեսման համար AI-ի վրա հիմնված ծրագրեր
Այս ծրագիրը ճիշտ ժամանակին գտնում է  թռիչքի լավագույն գինը և հնարավորություն է տալիս տեղեկանալ թռիչքների ապագա գների մասին։ Hopper-ը նման հավելվածի օրինակ է, որն օգտագործվում է ճանապարհորդների կողմից։
Hopper
Hopper-ը հիմնված է մեքենայական ուսուցման ալգորիթմների վրա։ Այն օգտագործում է թռիչքների տվյալների՝ հյուրանոցների օպտիմալ գներն ու թռիչքները կանխատեսելու համար ՝ առաջարկելով անհատականացված առաջարկություններ թռիչք ամրագրելու ամենահարմար ժամանակի վերաբերյալ։
Hoppers-ի լայնածավալ տվյալների բազան բաղկացած է տրիլիոնավոր պատմական թռիչքների գներից։ Աայս ծրագիրը իր գյուտից ի վեր վաճառել է ավելի քան 600 միլիոն դոլարի ավիատոմսեր ։
Ծանոթագրություններ
Կատեգորիա:Արհեստական բանականություն
Ղուրզու
Ղուրզու, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ալեքսանդր Կոզլով (քաղաքական գործիչ)
Ալեկսանդր Ալեկսանդրովիչ Կոզլով (Алекса́ндр Алекса́ндрович Козло́в, ), ռուս քաղաքական գործիչ։ 2018 թվականի մայիսի 18-ից Ռուսաստանի Դաշնության Հեռավոր Արևելքի և Արկտիկայի զարգացման նախարար (պաշտոնակատար 2020 թվականի հունվարի 21-ից մինչև 15) ։
2015 թվականի սեպտեմբերի 20-ից մինչև 2018 թվականի մայիսի 18-ը Ամուրի մարզպետը (2015 թվականի մարտի 25-ից մինչև սեպտեմբերի 20-ը Ամուրի մարզի նահանգապետի ժամանակավոր պաշտոնակատար)։ 2014 թվականի սեպտեմբերի 19-ից 2015 թվականի մարտի 25-ը Բլագովեշչենսկի քաղաքապետ։
Կենսագրություն
Ծնվել է 1937 թվականի հունվարի 2-ին, Հարավ-Սախալինսկում։
Կրթությունը
2003 թվականին ավարտել է Մոսկվայի կառավարությանն առընթեր ձեռներեցության Մոսկվայի ակադեմիան «Իրավագիտություն» մասնագիտությամբ, իրավաբան որակավորմամբ։ 2014 թվականի ապրիլի դրությամբ ուսանել է Հեռավորարևելյան դաշնային համալսարանում՝ «Լեռնային ինժեներ» մասնագիտությամբ, սակայն այս ուսումնական հաստատություն ավարտելու մասին տեղեկություններ չկան։
Բիզնեսով զբաղվելը
2000 թվականին իրավախորհրդատու է դարձել «Դալվոստուգոլ» ընկերությունում։ 2004 թվականին նրա փոխարեն ստեղծվել է «Ամուր-ածուխ» ընկերությունը, որտեղ Ա. Ա. Կոզլովը գլխավորել է Գուկովո քաղաքի «Ռոսուգլյա»-ի մասնաճյուղերից մեկը, մեկ տարի անց դարձավ ԲԲԸ «Ռուսական ածուխ» մասնաճյուղի տնօրենը՝ Բլագովեշչենսկում։ «Ռուսական ածխի» կառույցներում աշխատելու ժամանակ նրան անվանել են Պրիամուրի նահանգապետ Նիկոլայ Կոլեսովի թիմի անդամ ։ 2009-2010 թվականներին զբաղեցրել է Ռայչիխինսկում «Ամուրյան ածուխ» ՍՊԸ-ի գլխավոր տնօրենի պաշտոնը։
Աշխատանք Ամուրի մարզի կառավարությունում
2011 թվականին պետական ծառայության է անցել Ամուրի մարզի կառավարությունում՝ նահանգապետ Օլեգ Կոժեմյակոյի հրավերով։ 2011 թվականի փետրվարի 2-ին նշանակվել է Ամուրի մարզի շինարարության, ճարտարապետության և բնակարանային-կոմունալ տնտեսության նախարարի առաջին տեղակալ։ Նույն թվականի օգոստոսին գլխավորել է այդ գերատեսչությունը ։
2011 թվականի դեկտեմբերի 23-ին նշանակվել է Ամուրի մարզի բնակկոմունալ տնտեսության նախարարի պաշտոնում՝ դառնալով Պրիամուրիեի ամենաերիտասարդ նախարարը ։ 2014 թվականի մինչև փետրվարի 14-ը զբաղեցնում էր այդ պաշտոնը։
Աշխատանքը Բլագովեշչենսկ քաղաքի վարչակազմի և քաղաքի ղեկավարության հետ
2014 թվականի փետրվարի 14-ին նշանակվել է Բլագովեշչենսկի Պավել Բերեզովսկու վարչակազմի ղեկավարի առաջին տեղակալ ։
2014 թվականի փետրվարի 20-ին գորդումա Բլագովեշչենսկան Բերեզովսկուց վայր է դրել քաղաքի վարչակազմի ղեկավարի լիազորությունները՝ համաձայն ավելի վաղ ներկայացված հայտարարության, և այդ պաշտոնում նշանակվել է Ալեքսանդր Կոզլովը ։
2014 թվականի ապրիլին նախնական ներկուսակցական քվեարկությամբ դարձել է մարզային կենտրոնի քաղաքապետի թեկնածու ։
2014 թվականի սեպտեմբերի 14-ին Բլագովեշչենսկի քաղաքապետի ընտրություններում հաղթանակ է տարել՝ պաշտոնական տվյալներով ստանալով քաղաքացիների 17 828 ձայն (ընդհանուր թվի 38,68 տոկոսը, որոնք եկել էին ընտրատեղամասեր) ։ Նույն թվականի սեպտեմբերի 19-ին պաշտոնապես ստանձնել է քաղաքի քաղաքապետի պաշտոնը (2010 թվականին լուծարվելուց հետո այդ պաշտոնը կրկին հաստատվել է) ։
Ամուրի մարզպետ
Ալեքսանդր Խորոշավինի հրաժարականից հետո Սախալինի մարզի նահանգապետի պաշտոնից և այդ պաշտոնում ամուրի նահանգապետ Օլեգ Կոժեմյակոյի նշանակումից հետո Ալեքսանդր Կոզլովը ՌԴ նախագահի մարտի 25-ի թիվ 164 հրամանագրով նշանակվել է Ամուրի մարզի նահանգապետի ժամանակավոր պաշտոնակատար ։
Ռուսաստանի Դաշնության Հեռավոր Արևելքի զարգացման նախարար
2018 թվականի մայիսի 18-ին Ռուսաստանի Դաշնության նախագահի հրամանագրով սեփական դիմումի համաձայն ազատվել է Ամուրի մարզի նահանգապետի պաշտոնից և նշանակվել Ռուսաստանի Դաշնության Հեռավոր Արևելքի զարգացման նախարար ։
2019 թվականի փետրվարի 26-ին Ռուսաստանի Դաշնության Հեռավոր Արևելքի զարգացման նախարարությունը ընդլայնել է Ռուսաստանի Դաշնության Արկտիկական գոտու լիազորությունները։ Ա. Ա. Կոզլովը պահպանել Է Ռուսաստանի Դաշնության Հեռավոր Արևելքի և Արկտիկայի զարգացման նախարարի պաշտոնը ։
«Միասնական Ռուսաստան» ԱԱՊ անդամ։ Մտնում էր Ամուրի տարածաշրջանային բաժանմունքի կուսակցության Նախագահության մեջ։
Ընտանիք
Մինչև 2015 թվականը այդ հարցը բանավիճային էր։ 2014 թվականի ապրիլին Բլագովեշչենսկի վարչակազմի ղեկավարի հետ հարցազրույցում նա նշել է, որ նախկինում ապրել է փաստացի ամուսնության մեջ, բայց այս պահին ամուսնացած չէ ։ Որոշ տեղեկությունների համաձայն՝ քաղաքապետի ընտրություններից քիչ առաջ նա ամուսնացել է։ «Պորտ ամուր» լրատվական գործակալությունը, հղում անելով հոդվածի հին տարբերակին (խմբագրումը կատարվել է անանուն օգտագործողի կողմից առանց հղումների), Վիքիպեդիայում Կոզլովի մասին հաղորդում է, որ նա ունի քույր՝ Եվգենյա Կոզլովան, և հարսնացու Աննա Լոգինովան, ով աշխատում է որպես հոգեբան ՄՍՉ-ում ։ 2015 թվականի փետրվարին հայտնվել է «Ալֆա-Կանալ» Բլագովեշչենսկի հեռուստաընկերության «նախանձելի փեսացուների» ցուցակում և, համապատասխանաբար, նշվել է, որ նա ամուսնացած չէ ։
2015 թվականի մարտի 28-ին պաշտոնապես ամուսնացել է Աննա Լոգինովայի հետ 2017 թվականի դեկտեմբերի 2-ին ամուսինները դուստր են ունեցել ։
Հոբբիները
Սիրում ֆուտբոլ և Հոկեյ։
Ալեքսանդրապոլի վիճակային դպրոց
Ալեքսանդրապոլի վիճակային դպրոց, հիմնվել է 1840 թվականին։ Սկզբում կոչվել է Սուրբ Փրկչի հոգևոր դպրոց, ապա՝ վիճակային, հետագայում (1905-1912)՝ ժողովրդական դպրոց։ Անդրկովկասի ամենաբարեկարգ արական դպրոցներից էր։
Ուսուցում
Ուսուցումը տարվել է գրաբարով, ապա՝ աշխարհաբարով։ 1870-ական թվականների սկզբին Ալեքսանդրապոլի վիճակային դպրոցում աշխատել են՝ Ղ. Աղայանը, Ս. Բեկ-Նազարյանը, Գ. Հովհաննիսյանը (Քաջբերունի), Հ. Ղուկասյանը, Մ. Տեր-Աարգսյանը, Ա. Մխիթարյանը ավանդել նոր առարկաներ՝ բնագիտություն, երկրաչափություն, գծագրություն, մարմնամարզություն, կիրառել դիդակտիկ նյութեր՝ ֆիզիկական սարքեր, կմախքներ, համրիչ, գլոբուս։ 1875-1876 ուսումնական տարում դպրոցն ունեցել է 284 աշակերտ՝ 4 հիմնական և 3 նախապատրաստական դասարաններով։ 1886 թվականից Ալեքսանդրապոլի վիճակային դպրոց վերածվել է երկդասյան դպրոցի։ Փակվել է 1912 թվականին։
Ծանոթագրություններ
Կատեգորիա:Գյումրիի դպրոցներ
Ռեբաստե (գյուղ, Կանեպի շրջան)
Ռեբաստե (Rebaste), գյուղ Էստոնիայի Պիլվամաա նահանգի Կանեպի շրջանում։
2011 թվականի տվյալներով գյուղում բնակվում էր 40 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Կանեպի շրջանի բնակավայրեր Կատեգորիա:Էստոնիայի գյուղեր
Սեմիրեչկա (գյուղ, Գայսինի շրջան)
Սեմիրեչկա (Семирічка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1926 թվականին։
2001 թվականի տվյալներով Սեմիրեչկա գյուղում բնակվում էր 377 մարդ։ Բնակավայրը զբաղեցնում է 13,76 կմ² տարածք։ Բնակչության խտությունը կազմում էր 27,4 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի գյուղեր Կատեգորիա:1926 թվականին հիմնադրված բնակավայրեր